Na temelju odredbe članka 40. Zakona o ustanovama (Narodne novine broj 76/93, 29/97, 47/99, 35/08, 127/19 i 151/22), članka 37. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) i članka 56. Statuta Dječjeg vrtića Grozdek KLASA: 007-02/26-01/3, URBROJ: 2109-18-26-04/2-3, Štrigova, 29. travnja 2026., Upravno vijeće Dječjeg vrtića Grozdek na svojoj 4. sjednici održanoj 5. listopada 2026. godine raspisuje

JAVNI NATJEČAJ
ZA IMENOVANJE RAVNATELJA/ RAVNATELJICE

Ravnatelj/ ravnateljica imenuje se na pet godina. S imenovanom osobom sklapa se ugovor o radu na određeno vrijeme od pet godina, u punom radnom vremenu.
Za ravnatelja/icu dječjeg vrtića mora biti imenovana osoba koja ispunjava sljedeće uvjete:
· završen studij odgovarajuće vrste za rad na radnom mjestu odgojitelja ili stručnog suradnika u dječjem vrtiću, a koji može biti:
· sveučilišni diplomski studij ili
· integrirani preddiplomski i diplomski sveučilišni studij ili
· specijalistički diplomski stručni studij ili
· preddiplomski sveučilišni studij za odgojitelja ili
· stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,
· položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju.
· najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.
· da se protiv kandidata ne vodi kazneni postupak, da nije doneseno pravomoćno rješenje o provođenju istrage, da ne postoji potvrđena optužnica, da nije donijeta presuda o izdavanju kaznenog naloga te da nije donijeta presuda,
· da protiv kandidata nije pokrenut prekršajni postupak za prekršajna djela za nasilničko ponašanje,
· da protiv kandidata nije izrečena mjera za zaštitu dobrobiti djeteta sukladno posebnom propisu,
· da Dječji vrtić protiv kandidata ne vodi postupak zbog povrede obveza iz radnog odnosa.
Prilozi odnosno isprave koje su kandidati dužni priložiti u svrhu dokazivanja ispunjavanja uvjeta su:
· vlastoručno potpisana prijava na natječaj na kojoj je navedena adresa stanovanja, kontakt broj, adresa elektroničke pošte, broj računa
· životopis,
· dokaz o stečenoj stručnoj spremi,
· dokaz o državljanstvu,
· dokaz o položenom stručnom ispitu
· uvjerenje da se protiv kandidata ne vodi kazneni postupak za neko od kaznenih djela navedenih u članku 25. Zakona o predškolskom odgoju i obrazovanju, ne starije od dana objave natječaja,
· uvjerenje da se protiv kandidata ne vodi prekršajni postupak za neko od prekršajnih djela navedenih u članku 25. Zakona o predškolskom odgoju i obrazovanju, ne starije od dana objave natječaja,
· elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od dana objave natječaja (eRadna knjižica),
· potvrdu poslodavca / ugovor o radu ili drugi vjerodostojan dokaz iz kojega su vidljivi naziv radnog mjesta, vrsta poslova i razdoblje rada u predškolskoj ustanovi na radnome mjestu odgojitelja ili stručnog suradnika
· uvjerenje Hrvatskog zavoda za socijalni rad da kandidatu nije izrečena mjera za zaštitu dobrobiti djeteta sukladno posebnom propisu, ne starije od dana objave natječaja,
· vlastoručno potpisana izjava kandidata o nepostojanju zapreka iz čl. 25. Zakona o predškolskom odgoju i obrazovanju za zasnivanje radnog odnosa
· vlastoručno potpisana izjava o nepostojanju zapreke iz članka 39. stavka 2. Zakona o ustanovama
· dokaz o ostvarivanju prava prednosti pri zapošljavanju prema posebnom zakonu, ako se kandidat na to pravo poziva.
Dokumenti se mogu priložiti u neovjerenoj preslici, a izabrani kandidat prije donošenja konačne odluke odnosno sklapanja ugovora dostavlja izvornike ili ovjerene preslike na uvid. Vrtić će zakonske zapreke provjeriti i po službenoj dužnosti u mjeri u kojoj mu propisi omogućuju pristup.
Na javni natječaj mogu se prijaviti osobe oba spola, sukladno članku 13. stavku 3. Zakona o ravnopravnosti spolova (Narodne novine 82/08 i 69/17). Izrazi u muškom rodu koriste se neutralno.
Ako kandidat uz prijavu na natječaj priloži dokumente u kojima osobni podaci nisu istovjetni podacima u prijavi na natječaj, dužan je dostaviti i dokaz o njihovoj promjeni (preslika vjenčanog ili rodnog lista i dr.).
Kandidati koji udovoljavaju formalnim uvjetima natječaja bit će pozvani na intervju, a točan datum i vrijeme bit će objavljeni na mrežnoj stranici Općine Štrigova.
Osobe koje ostvaruju pravo prednosti prilikom zapošljavanja prema posebnim propisima dužne su u prijavi na natječaj pozvati se na to pravo te priložiti svu propisanu dokumentaciju prema posebnom zakonu te imaju prednost u odnosu na ostale kandidate/kinje samo pod jednakim uvjetima.
Upravno vijeće će provoditi razgovor sa svim kandidatima za ravnatelja koji zadovoljavaju propisane uvjete iz natječaja.
Osoba koja može ostvariti pravo prednosti:
· sukladno čl. 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 98/19., 84/21. i 156/23.), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:
https://branitelji.gov.hr/zaposljavanje-843/843
Informacije o dokazima koji su potrebni za ostvarivanje prava prednosti pri  zapošljavanju nalaze se na poveznici:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
· sukladno čl. 47. - 50. Zakona o civilnim stradalnicima iz Domovinskog rata (NN br. 84/21.), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
· sukladno čl. 48.f Zakona o zaštiti vojnih i civilnih invalida rata (NN br. 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), uz prijavu na natječaj dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo spomenuto pravo te dokaz o tome na koji način je prestao radni odnos kod posljednjeg poslodavca
· sukladno čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18. i 32/20.), uz prijavu na natječaj dužna je, osim dokaza o ispunjavanju traženih uvjeta, priložiti dokaz o utvrđenom statusu osobe s invaliditetom te dokaz o tome na koji način je prestao radni odnos kod posljednjeg poslodavca.
Plaća za navedeno radno mjesto utvrđuje se sukladno Odluci o koeficijentima za obračun plaće radnika Dječjeg vrtića „Grozdek“ (Službeni glasnik Međimurske županije broj 17/26).
Prijave se podnose u zatvorenoj omotnici na adresu: Dječji vrtić Grozdek, Štrigova 87, HR-40312 Štrigova, s naznakom: „Natječaj za ravnatelja – ne otvarati“, osobno ili preporučenom poštom, u roku od 15 dana od dana posljednje objave natječaja.
Pravodobnom se smatra prijava zaprimljena do isteka roka neovisno o načinu dostave.
Nepravodobne i nepotpune prijave te prijave kandidata koji ne ispunjavaju uvjete neće se razmatrati kao valjane.
Kandidati će biti obaviješteni o odluci u roku i na način propisan Zakonom o ustanovama.
Upravno vijeće pridržava pravo ne odabrati niti jednog kandidata bez obveze obrazlaganja svoje odluke i bez ikakve odgovornosti prema kandidatima.
Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine te Zakona o provedbi Opće uredbe o zaštiti podataka (Narodne novine 42/18) prijavom na natječaj smatra se da je kandidat dao privolu za obradu svih podataka iz natječajne dokumentacije, a koja će se obrađivati isključivo u svrhu provođenja natječajnog postupka.

